./data/phi2331/phi029/phi2331.phi029.perseus-lat2.xml
nam et Suetonius Tranquillus, emendatissimus et candidissimus scriptor, Antonium Vindicemquetacuit, contentus eo quod eos cursim perstrinxerat, et Marius MaximusAvidium Marci temporibus, Albinum et Nigrum Severi non suis propriislibris sed alienis innexuit  et de Suetonio non miramur, cui familiare fuit amare brevitatem, quid Marius Maximus, homo omnium verbosissimus, qui et mythistoricis se voluminibus implicavit, num ad istamdescriptionem curamque descendit? atque contra Trebellius Pollio ea fuit diligentia, ea cura in edendis bonis malisque principibus ut etiam triginta tyrannos uno breviter libro concluderet, qui Valeriani et Gallieni nec multo superiorum aut inferiorum principumfuere temporibus, quare nobisquoque, etiamsi non tantanon tamen minima fuerit cura, ut, dictis Aureliano, Tacito et Floriano, Probo etiam, magno ac singulari principe, cum dicendi essent Carus, Carinus et Numerianus, de Saturnino, Bonoso et Proculo et Firmo, qui sub Aureliano fuerat, non faceremus